# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IV. volebné obdobie

Číslo: 1485/2007

**396a**

# Spoločná správa

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Jána Slotu, Anny Belousovovej, Rafaela Rafaja a Rudolfa Pučíka na vydanie zákona o zásluhách Andreja Hlinku o štátotvorný slovenský národ a o Slovenskú republiku (tlač 396) v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 511 z  18. septembra 2007 pridelila návrhposlancov Národnej rady Slovenskej republiky Jána Slotu, Anny Belousovovej, Rafaela Rafaja a Rudolfa Pučíka na vydanie zákonao zásluhách Andreja Hlinku o štátotvorný slovenský národ a o Slovenskú republiku (tlač 396) na prerokovanie týmto výborom:

Ústavnoprávnemu výboru Národnej rady SR,

Výboru Národnej rady SR pre financie, rozpočet a menu,

Výboru Národnej rady SR pre verejnú správu a regionálny rozvoj

a

Výboru Národnej rady SR pre kultúru a médiá.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Poslanecký návrh zákona odporučili schváliť:

Výbor Národnej rady SR pre financie, rozpočet a menu uznesením č. 200 z 11. októbra 2007,

Výbor Národnej rady SR pre verejnú správu a regionálny rozvoj uznesením č. 112 z  2. októbra 2007,

Výbor Národnej rady SR pre kultúru a médiá uznesením č. 94 z  11. októbra 2007.

Ústavnoprávny výbor Národnej rady SR neprijal platné uznesenie, nakoľko jeho návrh nezískal podporu potrebnej nadpolovičnej väčšiny prítomných poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 84 ods. 2 Ústavy Slovenskej republiky.

**IV.**

Výbory Národnej rady Slovenskej republiky, ktoré predmetný vládny návrh zákona prerokovali, prijali tieto **pozmeňujúce a  doplňujúce návrhy:**

1. V § 1 sa vypúšťa veta „Jeho osobnosť, dielo a odkaz prispeli ku vzniku Slovenskej republiky v roku 1993.“

Takéto znenie § 1 dostatočne konštatuje zásluhy A. Hlinku o štátotvorný národ.

Výbor NR SR pre kultúru a médiá

### Gestorský výbor odporúča schváliť

1. § 2 sa vypúšťa.

Ďalšie paragrafy sa primerane prečíslujú.

Úpravou sa zákon približuje k zákonu o zásluhách M. R. Štefánika.

Výbor NR SR pre kultúru a médiá

Výbor NR SR pre financie, rozpočet a menu

### Gestorský výbor odporúča schváliť

1. V § 3 sa slová „V hlbokej úcte a s nekonečnou vďakou je slovenský národ zaviazaný Andrejovi Hlinkovi“ nahrádzajú slovami „Andrej Hlinka sa zaslúžil o slovenský národ a Slovenskú republiku“.

Nový text stručne a bez citátu konštatuje zásluhy A. Hlinku.

Výbor NR SR pre kultúru a médiá

Výbor NR SR pre financie, rozpočet a menu

### Gestorský výbor odporúča schváliť

1. V § 3 sa vypúšťajú slová „a pod ním výrok Andreja Hlinku: „My sme Slováci, pravekí obyvatelia vlasti, my vydediť sa nedáme“ a zobrazí sa faksimile jeho podpisu.“.

Úprava sleduje vecnosť a nacionálny charakter textu.

Výbor NR SR pre kultúru a médiá

Výbor NR SR pre financie, rozpočet a menu

### Gestorský výbor odporúča schváliť

1. § 3 znie:

„§ 3

Na ocenenie mimoriadnych zásluh Andreja Hlinku uvedených v § 1 sa umiestni v budove Národnej rady Slovenskej republiky busta Andreja Hlinku a pamätná tabuľa, na ktorej sa uvedie text: „V hlbokej úcte a s nekonečnou vďakou je slovenský národ zaviazaný Andrejovi Hlinkovi. Andrej Hlinka sa zaslúžil o slovenský národ a Slovenskú republiku.“.“

Ide o legislatívno-technické upresnenie.

Výbor NR SR pre verejnú správu a regionálny rozvoj

### Gestorský výbor odporúča neschváliť

1. § 5 sa vypúšťa.

Doterajší § 6 a § 7 sa označí ako § 5 a § 6.

Vypustenie paragrafu z dôvodu duplicity, nakoľko ochranu dobrého mena osoby upravuje Trestný zákon v skutkovej podstate trestného činu ohovárania (§ 373 Tr. zákon).

Výbor NR SR pre kultúru a médiá

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

### Gestorský výbor odporúča schváliť

1. § 6 znie:

„§ 6

Streľba na príkaz maďarských orgánov do bezbranného ľudu v Černovej v októbri 1907 je

odsúdeniahodný čin.“.

Úprava textu vychádza z potreby objektívneho posúdenia dejinnej udalosti.

Výbor NR SR pre kultúru a médiá

Výbor NR SR pre financie, rozpočet a menu

### Gestorský výbor odporúča schváliť

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku NR SR odporúča Národnej rade Slovenskej republiky uvedený návrh zákona (tlač 396) v znení schválených pozmeňujúcich a doplňujúcich návrhov **s c h v á l i ť.**

O pozmeňujúcich a doplňujúcich návrhoch uvedených v  IV. časti tejto spoločnej správy gestorský výbor odporúča hlasovať:

**spoločne**  o bodoch **1, 2, 3, 4, 6 a 7** s návrhom **schváliť,**

obode **5**  s návrhom **neschváliť.**

Gestorský výbor určil poslanca Pavla Minárika za spoločného spravodajcu výborov a poveruje ho, aby podal správu o výsledku prerokovania návrhu zákona vo výboroch Národnej rady Slovenskej republiky podľa § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá číslo 99 zo 16. októbra 2007.

Bratislava 16. októbra 2007

**Pavol Minárik**, v. r.

predseda

Výboru NR SR pre kultúru a médiá